

**Republika e Kosovës**

**Republika Kosova-Republic of Kosovo**

***Qeveria - Vlada - Government***

***Ministria e Punës dhe Mirëqenies Sociale***

***Ministarstvo Rada i Socijalne Zastine – Ministry of Labour and Social Welfare***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

**Dokument Konsultimi**

**Për**

**Projektrregulloren (MPMS) Nr. xx/2017**

**për Mbrojtjen e të Punësuarve nga Risqet e Lidhura me Kancerogjenët dhe Mutagjenët në Punë**

***Korrik, 2017***

***1. Përmbledhje e shkurtër***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

*Baza Ligjore e nxjerrjes së kësaj Rregulloreje është*  *neni 26 paragrafi 2 i Ligjit nr. 04/L-161 për Siguri dhe shëndet në punë (Gazeta Zyrtare Nr. 22, më datë 14 qershor 2013), neni 8 nënparagrafi 1.4 i Rregullores Nr. 02/2011 për Fushat e Përgjegjësisë Administrative të Zyrës së Kryeministrit dhe Ministrive, si dhe neni 38 paragrafi 6 i Rregullores Nr. 09/2011 për Punën e Qeverisë (Gazeta Zyrtare nr.15, 12.09.2011).*

*Kjo Rregullore ka për qëllim mbrojtjen e të punësuarve ndaj risqeve që janë të pranishëm ose mund të krijohen nga ekspozimi ndaj kancerogjenëve ose mutagjenëve në punë, duke përfshirë parandalimin e këtyre risqeve.*

*Kjo Rregullore vendos kërkesat minimale në këtë fushë, përfshirë vlerat kufi.*

***2.Përshkrimi i shkurtër i çështjes***

*Projektrregullorja (MPMS) Nr. xx/2017 për Mbrojtjen e të Punësuarve nga Risqet e Lidhura me Kancerogjenët dhe Mutagjenët në Punë, adreson:*

- *Përcaktimin dhe vlerësimin e risqeve,*

*-**Reduktimin dhe zëvendësimin,*

*- Parandalimin dhe reduktimin e ekspozimit,*

*-**Informacionin për inspektoratin e punës,*

*- Ekspozimin e paparashikuar,*

*- Ekspozimin e parashikueshëm,*

*-**Qasjen në zonat e riskut,*

*- Masat higjieno-sanitare dhe të mbrojtjes individuale, etj.*

***3. Qëllimi i Konsultimit***

*Qëllim kryesor i konsultimit për Projektrregulloren në fjalë është që Organi Propozues, të ofrojë për grupet e caktuara të interesit mënyrën transparente për opinionet dhe vlerësimet e tyre për dispozitat e kësaj Projektrregulloreje.*

*Për këto dhe për arsye të tjera, Qeveria e Kosovës ka konsideruar që forma më e mirë e procesit të politikbërjes në aspektin legjislativ, është konsultimi online me grupet e interesit, të cilat në një mënyrë apo tjetër, ndikojnë drejtpërdrejtë në përmirësimin e cilësisë së akteve ligjore dhe nënligjore dhe në këtë rast të kësaj Projektrregulloreje.*

*Të gjitha komentet, rekomandimet, alternativat tuaja të propozuara për Projektrregulloren (MPMS) Nr. xx/2017 për Mbrojtjen e të Punësuarve nga Risqet e Lidhura me Kancerogjenët dhe Mutagjenët në Punë, do t’i analizojmë dhe në afat sa më të shkurtër, do t’i publikojmë dhe inkorporojmë në Projektrregulloren në fjalë.*

***4.Afati përfundimtar për dhënien e komenteve***

*Afati përfundimtar i dhënies së komenteve në kuadër të procesit të konsultimit online për Projektrregulloren (MPMS) Nr. xx/2017 për Mbrojtjen e të Punësuarve nga Risqet e Lidhura me Kancerogjenët dhe Mutagjenët në Punë, është 01.08.2017.*

*Komentet duhet të dorëzohen në formë elektronike në e-mail adresën: Leunora.* *Ahmeti@rks-gov.net* *përmes Platformës Elektronike online për konsultimet në pjesën ku jepen komentet e përgjithshme dhe specifike.*

*Bashkëngjitur me këtë dokument, gjeni Projektrregulloren (MPMS) NR. xx/2017 për Mbrojtjen e të Punësuarve nga Risqet e Lidhura me Kancerogjenët dhe Mutagjenët në Punë.*

|  |  |  |  |
| --- | --- | --- | --- |
|  | **Çështjet kyçe** | **Komente rreth draftit aktual** | **Komente shtesë** |
| **1** | Cili është opinioni juaj *për* ekspozimin e paparashikuar dhe të parashikuar ndaj mutagjenëve dhe kancerogjenëve në punë? |  |  |
| **2** | Mendimi juajlidhur me trajnimin, informimin, konsultimin e të punësuarve për mbrojtjen dhe pasojat e shkaktuara nga prezenca mutagjenëve dhe kancerogjenëve në punë? |  |  |
| **3** |  Mendimi juaj lidhur me mbikëqyrjen shëndetësore dhe mbajtjen e kartelës së shëndetit në punë? |  |  |